പാകിസ്ഥാനില് കോഹ്ലിയേക്കാള് ആരാധകര് അവനുണ്ട്, അവന് ഇന്ത്യയുടെ ഇന്സമാം ഉള് ഹഖ്, ഷൊഹൈബ് അക്തര് ഇന്ത്യന് ക്യാപ്റ്റന് വിരാട് കോഹ്ലിയേക്കാള് പാകിസ്ഥാന് ആരാധകര് ഇഷ്ടപെടുന്നത് രോഹിത് ശര്മ്മയെയാണെന്ന് മുന് പാകിസ്ഥാന് താരം ഷൊഹൈബ് അക്തര്. ഇന്ത്യയ്ക്ക് മികച്ച ടീം ഇല്ലെന്ന് ഒരു പാകിസ്ഥാന് ആരാധകനും പറയുകയില്ലെന്നും ഇന്ത്യന് ടീമിനെയും ഇന്ത്യന് താരങ്ങളെയും അഭിനന്ദിക്കാന് അവര് മടിക്കാറില്ലയെന്നും പ്രമുഖ വാര്ത്താ മാധ്യമത്തില് ഷൊഹൈബ് അക്തര് പറഞ്ഞു. Picture Source : Twitter ഒക്ടോബര് 24 നാണ് ഇരുടീമുകളും തമ്മില് ഏറ്റുമുട്ടുന്നത്. അവസാനമായി 2019 ല് നടന്ന ഐസിസി ഏകദിന ലോകകപ്പില് പാകിസ്ഥാനും ഇന്ത്യയും തമ്മില് ഏറ്റുമുട്ടിയപ്പോള് വിജയം ഇന്ത്യയ്ക്കൊപ്പമായിരുന്നു. ലോകകപ്പിന് മുന്നോടിയായി നടന്ന സന്നാഹ മത്സരങ്ങളില് ശക്തരായ ഓസ്ട്രേലിയയെയും ഇംഗ്ലണ്ടിനെയും പരാജയപെടുത്തിയാണ് സൂപ്പ2 12 പോരാട്ടത്തിനായി ഇന്ത്യയെത്തുന്നത്. മറുഭാഗത്ത് ആദ്യ സന്നാഹ മത്സരത്തില് വെസ്റ്റിന്ഡീസിനെ പരാജയപെടുത്തിയെങ്കിലും രണ്ടാം മത്സരത്തില് സൗത്താഫ്രിക്കയോട് പാകിസ്ഥാന് പരാജയപെട്ടിരുന്നു. ഇന്ന് ഇന്ത്യയ്ക്ക് മികച്ച ടീം ഇല്ലയെന്ന് ഒരു പാകിസ്ഥാനിയും പറയുകയില്ല. അവരെ പരസ്യമായി അഭിനന്ദിക്കാനും അവര്ക്ക് മടിയില്ല. വിരാട് കോഹ്ലിയെ വലിയ താരമായാണ് അവര് കാണുന്നത്, രോഹിത് ശര്മ്മയെ അതിലും മികച്ച താരമായി അവര് കാണുന്നു. ഇന്ത്യയുടെ ഇന്സമാം ഉള് ഹഖ് എന്നാണ് രോഹിത് ശര്മ്മയെ അവര് വിശേഷിപ്പിക്കുന്നത്. Picture Source : Twitter ഓസ്ട്രേലിയയില് മികച്ച പ്രകടനം പുറത്തെടുത്ത റിഷഭ് പന്തിനെ അവര് പ്രശംസിച്ചിരുന്നു. ഇപ്പോഴിതാ സൂര്യകുമാര് യാദവിനെയും, അവര് പ്രശംസിക്കുന്നു. അതുകൊണ്ട് തന്നെ ഇന്ത്യയെ കുറിച്ച് നല്ല മതിപ്പാണ് പാകിസ്ഥാനുള്ളത്. അക്തര് പറഞ്ഞു. Picture Source : Twitter ഐസിസി ഏകദിന, ടി20 ലോകകപ്പുകളില് ഇന്ത്യയെ പരാജയപെടുത്താന് ഇതുവരെയും പാകിസ്ഥാന് സാധിച്ചിട്ടില്ല. ഐസിസി ടി20 ലോകകപ്പില് അഞ്ച് മത്സരങ്ങളില് ഇരുടീമുകളും ഏറ്റുമുട്ടിയപ്പോള് നാലിലും ഇന്ത്യ വിജയിച്ചിരുന്നു. ഒരു മത്സരമാകട്ടെ ടൈയാവുകയും ചെയ്തു. ടി20 ക്രിക്കറ്റ് ചരിത്രത്തില് ഒരേയൊരു മത്സരത്തില് മാത്രമേ പാകിസ്ഥാന് ഇന്ത്യയെ പരാജയപെടുത്തിയിട്ടുള്ളൂ. Picture Source : Twitter